**21η Διδακτική Ενότητα -Ερωτήσεις Κατανόησης**

**Πλούταρχος, Περὶ Ἀλεξάνδρου τύχης καὶ ἀρετῆς, 6 329Α-D**

**ΚΕΙΜΕΝΟ**

Καὶ μὴν ἡ πολὺ θαυμαζομένη πολιτεία τοῦ τὴν Στωικῶν αἵρεσιν καταβαλομένου Ζήνωνος εἰς ἓν τοῦτο συντείνει κεφάλαιον, ἵνα μὴ κατὰ πόλεις μηδὲ δήμους οἰκῶμεν ἰδίοις ἕκαστοι διωρισμένοι δικαίοις, ἀλλὰ πάντας ἀνθρώπους ἡγώμεθα δημότας καὶ πολίτας, εἷς δὲ βίος ᾖ καὶ κόσμος, ὥσπερ ἀγέλης συννόμου νόμῳ κοινῷ συντρεφομένης. Τοῦτο Ζήνων μὲν ἔγραψεν ὥσπερ ὄναρ ἢ εἴδωλον εὐνομίας φιλοσόφου καὶ πολιτείας ἀνατυπωσάμενος, Ἀλέξανδρος δὲ τῷ λόγῳ τὸ ἔργον παρέσχεν. Οὐ γὰρ, ὡς Ἀριστοτέλης συνεβούλευεν αὐτῷ, τοῖς μὲν Ἕλλησιν ἡγεμονικῶς τοῖς δὲ βαρβάροις δεσποτικῶς χρώμενος, καὶ τῶν μὲν ὡς φίλων καὶ οἰκείων ἐπιμελόμενος τοῖς δ’ ὡς ζῴοις ἢ φυτοῖς προσφερόμενος, πολέμων πολλῶν καὶ φυγῶν ἐνέπλησε καὶ στάσεων ὑπούλων τὴν ἡγεμονίαν, ἀλλὰ κοινὸς ἥκειν θεόθεν ἁρμοστὴς καὶ διαλλακτὴς τῶν ὅλων νομίζων, οὓς τῷ λόγῳ μὴ συνῆγε τοῖς ὅπλοις βιαζόμενος καὶ εἰς ταὐτὸ συνενεγκὼν τὰ πανταχόθεν, ὥσπερ ἐν κρατῆρι φιλοτησίῳ μίξας τοὺς βίους καὶ τὰ ἤθη καὶ τοὺς γάμους καὶ τὰς διαίτας, πατρίδα μὲν τὴν οἰκουμένην προσέταξεν ἡγεῖσθαι πάντας, ἀκρόπολιν δὲ καὶ φρουρὰν τὸ στρατόπεδον, συγγενεῖς δὲ τοὺς ἀγαθούς, ἀλλοφύλους δὲ τοὺς πονηρούς·

**Θέμα Πανελλήνιων 2024**

**Να γράψετε στο τετράδιό σας τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «Σωστό», αν είναι σωστή, ή τη λέξη «Λάθος», αν είναι λανθασμένη. Να τεκμηριώσετε τις απαντήσεις σας με παραπομπές στο κείμενο.**

1. Ο Ζήνων προτείνει οι άνθρωποι να ζουν σε διαφορετικές πολιτείες με διαφορετικούς κανόνες δικαίου. (……….)

2. Η ιδεώδης πολιτεία του Ζήνωνα παρομοιάζεται με μία αγέλη ζώων που ζουν σύμφωνα με τον «νόμο». (……….)

3. Ο Αλέξανδρος απέφυγε τους πολέμους, επειδή ακολούθησε τις συμβουλές του Αριστοτέλη. (……….)

4. Ο Αλέξανδρος χρησιμοποιούσε βία, όταν δεν επαρκούσε ο λόγος. (……….)

5. Ο Αλέξανδρος απαιτούσε να θεωρούνται όλοι οι αλλόφυλοι πονηροί. (……….)

**Ερωτήσεις Κατανόησης**

**Να γράψετε στο τετράδιό σας τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «Σωστό», αν είναι σωστή, ή τη λέξη «Λάθος», αν είναι λανθασμένη. Να τεκμηριώσετε τις απαντήσεις σας με παραπομπές στο κείμενο.**

1.Η οργάνωση της Πολιτείας του Ζήνωνα είναι σύμφωνη προς τον κοσμοπολιτισμό των Στωικών. (……….)

2.Ο Ζήνωνας παραλληλίζει την Πολιτεία του με μια αγέλη ζώων που διαβιούν σύμφωνα με τους νόμους της φύσης. (……….)

3.Ο Αριστοτέλης συμβούλευσε τον Αλέξανδρο να συμπεριφέρεται με παρόμοιο τρόπο στους Έλληνες και τους βαρβάρους. (………..)

4.Ο Αλέξανδρος ακολούθησε τη συμβουλή του δασκάλου του και απέφυγε τους πολέμους, τις στάσεις και τις συνωμοσίες στην επικράτειά του. (……….)

5. Ο Ζήνων στο έργο του Πολιτεία οραματίζεται έναν νόμο στον οποίο οι άνθρωποι δεν θα είναι χωρισμένοι σε πόλεις ή ιδιώτες. (……….)

6.Στην «κοσμόπολη» που ονειρεύεται ο Ζήνων δεν πρέπει να υπάρχει μόνο ένας τρόπος ζωής. (……….)

7. Ο Αλέξανδρος παρουσίασε τις επιλογές και την πολιτική του ως εντολή από τον θεό. (……….)

8. Ο Ζήνων στην ιδεατή Πολιτεία του υποστηρίζει ότι πρέπει να ισχύουν διαφορετικοί κανόνες δικαίου ανάλογα με τις ιδιαίτερες ανάγκες και τα χαρακτηριστικά κάθε πόλης και δήμου. (……….)

9. Ο Αλέξανδρος παρουσιάζεται από τον Πλούταρχο να έχει σχεδιάσει και να εφαρμόζει ένα πρόγραμμα πολιτισμικού συγκρητισμού (= πολιτισμικού συγκερασμού). (………)

10. Ο νέος ελληνικός κόσμος που προέκυψε από την εκστρατεία του Αλέξανδρου ανέδειξε και διέσωσε όλες τις παλιές αξίες των πόλεων – κρατών.

11. Ο Αλέξανδρος διέταξε να διακρίνονται οι Έλληνες από τους βαρβάρους όχι μόνο από την ενδυμασία αλλά και από το ήθος τους.